Veiðurættin í vøtnum og áum hevur hann ella hava teir, sum eftir galdandi lóggávu hava ræði á vøtnunum. Har felag er, og samtykt ella fyrndarrættur ger ikke avvik, hava eigararnir javnbjóðis veiðurætt. Samtykt af nýtslu av veiðurætti í felag kann gerast á grannastevnu. Í tílíkari samtykt kann fyrisetast, at veiða bert kann fara fram í minni mun ella yvirhøvur ikki. Allir eigarar hava atkvøðurætt á grannastevni um samtykt un veiðu í felag. Einsæris burturlating av veiðurætti kann ber fara fram fyri upp í 10 ár í senn. Friðing yvirhøvur ella partvís innangarðs í eini bygd, har fleiri eigarir eru, kann bert fremjast á grannastevni. Atkvøðurætt um samtyktina hevur einhvør eigari innangarðs og kongsbøndur. Til gylduga samtykt krevst yvir helmingur av atkvøðugevandi persónum, sum umboða minst helmingin av skattamarkatalinum, sum atkvøðurætt hevur. Rættin til at taka hellufugl hevur hvør maður í tí bygd, sum bjørgini eigur, men eingin uttanbíggjamaður. Sama rætt sum eigara til fuglaveiðu hevur hann, sum situr við embætisjørð, ella kongsbóndi. 2. bólkur. Um friðing av veiðulendi v. m. Haraftur setur rætturin fund til eiðfestingar av sýninum og tekur málið til úrskurðar. Á tí fyrisetta tinginum skal rætturin siga fra, áðrenn uppnevningin fer fram, hvønn hann ætlar at uppnevna, og at fodra tey møtandi, sum kunna sýna nóg mikla interessu í spurninginum, at seta fram atfinningar sínar móti uppnevningini og viðmerkingar um friðingina ella um mál hennara. Annars koma reglurnar í kap. 19 í rættargongulógini um sýn og meting í nýtslu. Friðingarnevndin sendir sorinskrivaranum útskrift av tí uppsagda úrskurðinum til tinglesingar og sendir eisini krevjaranum og viðkomandi sýslumanni eina útskrift hvør. Um so er, at friðingarúrskurður verður avtikin ella broyttur, skal yvirpolitirætturin stíla fyri tørvandi tinglesing ella avlesing. Undir friðaðari urð má eingin skjóta í sama tíðarskeiði nærri enn hálvfjórðing, mett sum omanfyri. So leingi Mikineshólmur er friðaður, sum hann er, má eingin skjóta undir honum nærri enn 2 fjórðingar úr hólminum í tíðini frá 25. januar til 25. oktober. Eingin má skjóta nærri æðuvarpi enn hálvfjórðing í tíðini frá 1. mai til 31. august. Henda regla skal tó ikki forða honum, sum veiðurætt hevur, uppi á landi at skjóta kráku, ravn, likku ella annan fugl, sum kann verða æðuni til skaða. Innanfyri tey í hesi grein nevndu mark og tíðarskeið er forboðið at órógva fuglin av átørvandi óljóði frá skipspípum ella øðrum gangi. 3. bólkur Um forbodnar veiðuhættir Lundi má bert takast við stong, tó kann landsstýrið undir serligum umstøðum loyva drátt. Tílíkt loyvi kann bert gevast 2. hvørt ár í sama fuglalandi. Tað er ikki loyvt at veiða við byrsu, sum hevur meira enn 2 skot. 4. bólkur Um friðing av villini fugli v. m. 2. stk. 6) Sum skilað til niðanfyri skal verða loyvt at veiða ella skjóta hesar fuglar ella fuglasløg: a) alt árið: Kráku, ravn, kjógva, skúgv, havhest, súlu og øll másasløg, tó ritu bert á sjónum. b) 1. oktober-20. januar: Lunda, lomviga og álku. c) 1. oktober-30. november: Skarv. 2. stk. Loyvt er at taka lomvigaregg á hvørjum ári til og við 8. juni á ávísum støðum og í ávísum fuglabjørgum eftir nærri kunngerð frá Føroya landsstýri. 5. bólkur Um sektir og ákæru. Undir sekt kemur eisini hann, sum annars brýtur nakra forboðsreglu eftir hesi lóg ella nakra samtykt ella reglu sum gjørd er eftir henni, og harafturat kemur byrsa og fongur undir konfiskatión. Um so er, at nakað er veitt ella drigið í ólógligari veiðu, kemur viðkomandi undir eykasekt. Tann seki skal harafturat endurrinda virði av tí hann hevur veitt á landi, (vøtnum) um so er hann ikki kann lata eigaranum tað í feskum standi. Tað sama er eisini galdandi, tá tey frá børnunum taka ímóti fongi av ólógligari veiðu. Menn sum loðsar ella kønir menn, sum sigla fremmand skip inn, hava skyldu at siga skiparanum frá galdandi forboðum móti skjóting ella ótørvandi óljóði nærhendis friðaðum bjørgum, urðum, hólmum ella æðuvarpi. Ger hann ikki tað kemur hann sjálvur undir tey misbrot sum útinnt verða, meðan hann er umborð. Mál um misbrot eftir hesi lóg, fara fram sum løgreglumál og fremjast, sjálvt um eingin hevur kravt tað. Vaktar- og Bjargingartænastan hevur á sjónum eftirlit við, at lógin verður hildin og hevur rætt til uttan rættarúrskurð at fara umborð á bátar og gera neyðugar kanningar.